stanford-oval/wikipedia huggingface dataset:
Omsk
Historiaa > Asukasluvun kehitys

Oheinen taulukko kuvaa Omskin väkiluvun kehitystä väestönlaskentojen perusteella. Vuoden 1840 arvo on kuitenkin peräisin Venäjän imperiumin kaupunkeja kuvaavasta tilastosta, eikä se ole varsinaisen väestönlaskennan arvo. Ensimmäinen koko silloisen Venäjän kattanut väestönlaskenta tehtiin vuonna 1897. Vuosien 1926 ja 1939 arvot puuttuvat.
| Vuosi | Omskin asukasluku |
| --- | --- |
1840: 11 116 (kuului Tobolskin kuvernementtiin)
1897: 37 376
1959: 581 108
1970: 821 151
1979: 1 014 246 
1989: 1 148 418 
2002: 1 134 016
2010: 1 154 116
Nykyään

Öljy-yhtiö Sibneft on kaupungin suurin työnantaja. Vuoden 1990 jälkeen sotateollisuuden romahdus johti kuitenkin suureen työttömyyteen.lähde?
Omsk sijaitsee Irtyšjoen äärellä ja Siperian rautatien varrella. Kaupungissa on jokisatama. Omskin rautatieasema on tärkeä Venäjän rautateiden risteysasema, yksi Siperian radan pääasemista. Se sijaitsee rautateitse noin 2 700 kilometriä Moskovasta itään. Kaupungin kautta kulkee valtatie M51 (Tšeljabinskin kautta lännestä), ja sinne johtavat myös eurooppatiet E30 ja E127 (eli M38 Kazakstanin Pavlodariin). Kaupunkia palvelee myös kansainvälinen Omskin lentoasema.
Tarskaja-katu.
Teatteritalo.
Ortodoksinen kirkko.
Liikenteeseen keskittyvä yliopisto.
Omskin rautatieasema.
Omskin lentoasemaa.
Aleksandr Koltšakin kotimuseo ja Irtyšjoki.
Vanhaa Omskia
Uutta Omskia.
Korjaustöitä Leninin kadulla, joka on Omskin pääkatu.
Muuta

Omskissa on Inkerin kirkon Siperian rovastikuntaan kuuluva seurakunta.
Jääkiekkoseura Avangard Omsk on kotoisin kaupungista.
Tunnettuja omskilaisia tai siellä vaikuttaneita henkilöitä ovat
jääkiekkoilija Aleksei Tšerepanov
rockmuusikko Jegor Letov
runoilija Leonid Martinov
kuvataiteilija Mihail Vrubel
näyttelijä Mihail Uljanov
rytmisen voimistelun olympiavoittaja ja maailmanmestari Irina Chashina
runoilija Innokentii Annenski
jalkapalloilija Dmitri Sychev
jääkiekkoilija Viktor Blinov
päävalmentaja oli 2010–2012 Raimo Summanen
Aiheesta muualla

Kuvia tai muita tiedostoja aiheesta Omsk Wikimedia Commonsissa
Omsk (venäjäksi)
NFT

NFT (englannin kielen sanoista non-fungible token) on viralliselta suomenkieliseltä nimeltään digitaalinen hallintatodistus ja siitä käytetään epävirallisissa yhteyksissä, kuten puhekielessä, myös sanaa nöftä. Tässä artikkelissa termit digitaalinen hallintatodistus, nöftä ja NFT merkitsevät kaikki samaa.
Digitaalinen hallintatodistus on lohkoketjuteknologian käyttökohde. Vaikka digitaaliset hallintatodistukset perustuvat kryptovaluuttoihin, ne eroavat niistä merkittävästi. Toisin kuin kryptovaluutat, NFT:t eivät ole koskaan keskenään identtisiä (eli vaihdannaisia, fungible) vaan uniikkeja ja yksilöllisiä (non-fungible). NFT:llä merkataan erilaisia digitaalisia objekteja (mistä käytetään termiä mint, kuten "lyödä kolikoita") ja NFT:n omistajuus tallennetaan lohkoketjuun.
Historia

NFT:n edeltäjänä voidaan pitää vuonna 2012 kehitettyä Colored Coin -teknologiaa. Colored Coins oli Bitcoin-harrastajien tapa yksilöllistää omia Bitcoinejaan varsin rajoitetussa kapasiteetissa. NFT-teknologia nousi ensimmäistä kertaa laajempaan suosioon vuoden 2017 aikana. Kesäkuussa 2017 julkaistu CryptoPunks on vanhin tunnetuista NFT-kokoelmista. Lokakuussa 2017 lanseerattu CryptoKitties-peli oli ensimmäinen todella suosittu NFT-sovellus. Sen lanseeraus osui yleisen kryptovaluuttabuumin huipulle. CryptoKitties oli parhaimmillaan niin suosittu, että sen käyttö sai koko Ethereum-lohkoketjun "tukkoon".
Teknologia

NFT:t muistuttavat kryptovaluuttoja kuten Ether tai Bitcoin ja NFT:t käyttävätkin samoja "raiteita" jos niitä siirretään lohkoketjuosoitteesta toiseen. Samoin kuin kryptovaluuttaa, NFT on mahdollista omistaa kryptovaluuttalompakkossa ja sen on mahdollista lähettää toiseen lompakkoon. Erona kryptovaluuttoihin on se, että NFT on kuitenkin uniikki. Kryptovaluutat ovat vaihdettavia (fungible) aivan kuten euro tai dollari; on samantekevää minkä euron tai minkä Etherin omistaa. Yksi Bitcoin-maksu voidaan pilkkoa esim. sataan 0,01 BTC:n suuruiseen maksuun. NFT sen sijaan on uniikki. Jokainen token on ainutlaatuinen digitaalinen objekti. Koska ne on tallennettu blockchain-teknologialla luotuihin rekistereihin, on helppo jäljittää tunnuksen koko historia ja selvittää sen todellisen omistajan nimi tästä hetkestä lähtien.
Teknologian tunnetuin sovellutus on digitaalinen taide, jossa NFT:n avulla merkataan jokin taideteos, kuten valokuva, video tai muu teos. Tällaista NFT:tä ei voi jakaa pienempiin osiin. Jokainen NFT on uniikki, mutta miten tämä vaikuttaa alkuperäiseen teokseen tai sen käyttöön, riippuu täysin siitä, onko mukana jonkinlaista älykästä sopimusta. Esimerkiksi, NFT ei estä alkuperäisen tiedoston kopiointia tai tallentamista. Itse tiedostoja ei voida säilöä lohkoketjuun, jossa NFT sijaitsee rajallisen ketjujen koon ja laskentatehon vuoksi. Mikään ei myöskään estä NFT:n tekijää tekemästä uusia NFT:itä myöhemmin. NFT ei myöskään siirrä tekijänoikeuksia NFT:n omistajalle sellaisenaan. NFT:iden avulla taiteen omistamista on verrattu pelkkään statussymboliin, sillä niiden avulla ei voi milään tavalla varmistaa että omistajalla olisi yksi ainoa kopio teoksesta, eikä muita kopioita ole. Tekijänoikeuden omistaja voi tehdä teoksellaan mitä haluaa, esim. uusia NFT:itä samasta teoksesta.
NFT:n omistajanvaihtoon liittyvät myös älysopimukset, jotka suoritetaan transaktion yhteydessä. NFT voi esimerkiksi velvoittaa että alkuperäinen tekijä saa prosenttipohjaisen provision myyntihinnasta. Suosituin älysopimusalusta NFT:n luomiselle on Ethereum, joka käyttää ERC-721 standardia. Se antaa tekniset raamit niiden toiminnalle. Nykyisin käytössä on myös standardi ERC-1155. Vuonna 2021 NFT-kokoelmat alkoivat yleistyä myös muilla alustoilla. Esimerkiksi Solanan NFT-skene on ollut kovassa kasvussa. Jokaisella älysopimusalustalla on omat standardinsa NFT:n luomiselle.
Käyttökohteet

Toistaiseksi NFT-teknologian yleisimmät käyttökohteet ovat keräilyesineet, taide ja pelit. Suosituimpiin NFT-kokoelmiin lukeutuvat mm. CryptoPunks ja Bored Ape Yacht Club. NFT:itä on mahdollista ostaa ja myydä useilla kauppapaikoilla kuten OpenSea, Blur tai MagicEden. CryptoPunks- ja Bored Apex -kokoelmat ovat luotu Ethereum-alustalle. Taloudelliselta volyymiltaan suosituimpien kokoelmien NFT:itä on kaupattu yli kahden miljardin dollarin arvosta.
Axie Infinity on tunnetuin NFT-peli. Siinä käyttäjä hankkii Axie-hahmon, joka on NFT. Näillä hahmoilla voi kamppailla muita pelaajia vastaan. Axie Infinity -peli on luotu kokonaan omalle lohkoketjulleen nimeltään Ronin. Moni muukin peli on seuraannut tätä kehitystä, jossa transaktioiden suuren määrän ja niistä koituvien kulujen vuoksi pelit kannattaa rakentaa nopeammille ja halvemmille Layer 2 tai jopa Layer 3 lohkoketjuille pääketjujen kuten Ethereum tai Solana sijasta.
FIFA lanseerasi syyskuussa 2022 oman NFT-kokoelmansa. Tässä kokoelmassa jokainen NFT on video MM-kisojen huippuhetkistä vuosien takaa. FIFA:n NFT-kokoelmassa tekninen kumppani on puolestaan Algorand.
Kritiikki

NFT nousi suuren yleisön tietoisuuteen vuoden 2021 kryptovaluuttabuumin aikana. Suosion kasvu on lisännyt myös alan huijauksia. Pari vuotta NFT-boomin alkamisen jälkeen, syksyllä 2023 suurin osan kokoelmista on täysin arvottomia.
NFT:itä on myös kritisoitu ja jotkut pitävät niitä pyramidi- ja toiset Ponzi-huijauksena. Bill Gatesin mielestä NFT:t perustuvat 100%:sti Suuremman hölmön teoriaan.
Aiheesta muualla

Digitaalisista tiedostoista taotaan uniikkeja kappaleita, joita myydään miljoonilla euroilla Yle Uutiset. 11.3.2021.
Sevastopol

| Sevastopol (Aqyar) Севастополь |
| --- | --- |

 lippu:  vaakuna
 Sevastopolin sijainti Ukrainassa.
 Koordinaatit: 44.603°N, 33.523°E 
Valtio:   Ukraina
Valtion alainen kaupunkipiiri:  Sevastopol
Perustettu:  1654–1655
Pinta-ala  ():  
 – Kokonaispinta-ala:  864 km²
Väkiluku (2013)  (kaupunki):  342 580
 – Metropolialue:  383 437
Aikavyöhyke:  UTC+3 (MSK)
Postinumero:  299000–299699
Suuntanumero(t):  +380 692
Rekisterikilpi:  CH / 27
 
 sev.gov.ua  (Sivusto on ollut osin epäkunnossa ainakin 27. ja 28.2.2014) 
 ISO 3166-2 -aluekoodi: UA-40  Sevastopolin osuus Ukrainan vuoden 2011 BKT:stä oli 9,359 mrd. UAH eli 0,9088 mrd. euroa eli 0,7 % maan BKT:stä. Henkeä kohti BKT:tä tuotettiin vuonna 2011 yhteensä 24 564 UAH eli 2 385 EUR. Tämä oli 86 maan keskiarvosta. Vuonna 2013 keskimääräinen kuukausipalkka kaupungissa oli 3 114 UAH eli 282 euroa. 
Infobox OKVirheellinen NIMI-arvo: 
Sevastopol (ukr.  ja ven. Севасто́поль, krimintat. Aqyar) on kaupunki Krimillä, Ukrainassa. Se on Kiovan tavoin suoraan tasavallan alainen hallintoalue. Sitä rajaa pohjoisessa ja idässä Krimin autonominen tasavalta, etelässä ja lännessä puolestaan Mustameri. Vuodesta 2014 Sevastopol on muun Krimin tavoin ollut Venäjän miehittämänä.
Sevastopolissa oli aikaisemmin Venäjän keisarikunnan laivastotukikohta ja kaupunki muodosti oman hallintoalueensa keisarikunnan Taurian kuvernementissa. Nykyään Sevastopolin kaupunkipiirissä on paitsi Venäjän Mustanmeren laivaston tukikohta, myös Ukrainan laivaston päämaja ja Ukrainan ilmavoimien joukko-osasto.
Sevastopol on asukasluvultaan Krimin niemimaan suurin kaupunki. Se on säilynyt suosittuna matkailukohteena IVY-maiden turistiliikenteessä.
Alue oli ainakin 27. helmikuuta 2014 saakka Ukrainan hallinnassa, mutta helmikuun lopussa ja maaliskuun alussa venäläiset sotajoukot miehittivät pääosan siitä. Ukrainan sotavoimien tukikohdat, kuten Sevastopol-Belbekin lentoasema piiritettiin.
Maaliskuussa Venäjän presidentti Putin ja Krimin autonomisen tasavallan parlamentin puhemies Vladimir Konstantinov sopivat kaupunkipiirissä ja muualla Krimin niemimaalla järjestetyn Krimin kansanäänestyksen jälkeen keskenään Krimin autonomisen tasavallan liittämisestä Venäjään.lähde?
Krimin kansanäänestys ei kuitenkaan ole pätevä tai sitova. Tämä todetaan Yhdistyneiden kansakuntien yleiskokouksen päätöslauselmassa 68/262 torstaina 27.3.2014 – äänin 100 puolesta, 11 vastaan –, joka toteaa Krimin kansanäänestyksestä, että se "ei ole sitova eikä sen avulla Krimin autonomisen tasavallan tai Sevastopolin kaupungin asemaa voida muuttaa". Miehitetyn alueen asema on kiistanalainen.
Historia

Sevastopol perustettiin Aqyar-nimisen tataariasutuksen paikalle vuonna 1783 Venäjän keisarikunnan saatua Krimin niemimaan hallintaansa.  Paikkakunnasta tuli tärkeä laivastotukikohta ja myöhemmin kauppasatama. Britit ja ranskalaiset piirittivät Sevastopolia Krimin sodan aikana, ja se antautui 11 kuukauden taistelujen jälkeen. Venäjän keisarikunnan Taurian kuvernementissa Sevastopolin kaupunki muodosti oman, 266,4 neliökilometrin laajuisen (vajaa kolmannes nykyalueesta) hallintoalueensa. Alueella asui vuonna 1897 jo 57 455 henkeä, joista itse Sevastopolin kaupungissa 53 595.
Toisessa maailmansodassa Sevastopol kesti akselivaltojen piiritystä 250 päivää vuosina 1941–1942. Saksalaisten valloitettua kaupungin 4 200 juutalaista ja muuta asukasta koottiin stadionille, josta heidät sanottiin lähetettävän maataloustyöhön. Kaikki kuitenkin ammuttiin 12. heinäkuuta 1942.
Neuvostoliitossa kaupunkia ei liitetty Krimin alueeseen (oblastiin), vaan se oli Ukrainan perustuslain mukaan muodollisesti suoraan Kiovan hallinnon alainen.
Historia > Sotilasmiehitys ja kiistanalainen asema

Alue oli ainakin 27. helmikuuta 2014 saakka Ukrainan hallinnassa, mutta helmikuun lopussa ja maaliskuun alussa venäläiset sotajoukot miehittivät pääosan siitä. Maaliskuussa Venäjän presidentti Vladimir Putin ja Krimin autonomisen tasavallan parlamentin puhemies Vladimir Konstantinov sopivat keskenään 18.3.2014 Krimin liittämisestä Venäjään. Sopimuksen mukaan Krimselvennä liittyisi Venäjän liittovaltioon tasavaltana ja Sevastopol saisi erityisaseman.lähde? Sotilasmiehityksen aikana järjestetyillä äänestyksillä ei ole kansainvälistä tunnustusta, eikä kansainvälisen oikeuden perusteella Venäjällä ole oikeutta miehittää Krimin autonomisen tasavallan aluetta. Esimerkiksi Yhdistyneiden kansakuntien turvallisuusneuvosto äänestyksessä 13 valtiota 15:stä piti aiottua kansanäänestyksen järjestämistä alueen itsenäistymisestä tai Venäjään liittymisestä laittomana. Äänestyksessä Kiinan pidättyi äänestämästä ja Venäjä vastusti ja käytti vetoaan. Monen muun tutkijan tavoin esimerkiksi Ulkopoliittisen instituutin johtaja Teija Tiilikainen vertasi pikakansanäänestystä oikeusvallaltaan mielipidekyselyyn ja arvioi Krimin niemimaan voivan muuttuvan Euroopan niin sanotuksi harmaaksi alueeksi. Hän uskoi tilanteen vaikuttavan kielteisesti krimiläisten arkielämään, sillä he ovat aiemmin eläneet vuosikymmeniä sovussa.
Sotilasmiehityksen jatkuessa alue siirtyi suurelta osin de facto Venäjän haltuun.selvennä  Sotilasmiehitystä, sen aikaisia tapahtumia ja Venäjän pyrkimystä liittää miehittämänsä Krimin niemimaalla olevat Ukrainan Sevastopolin kaupunkipiiri ja Krimin autonominen tasavalta valtionsa osaksi ei vielä maaliskuun 18. päivänä 2014 ollut käsitelty Kansainvälisessä tuomioistuimessa, joka on valtioiden välisiä kiistoja käsittelevä ja niistä lainvoimaisia tuomioita antava YK:n alainen oikeusistuin.
Venäjän helmi-maaliskuun 2014 tapahtumien seurauksena Sevastopolin kaupunkipiirin asema on kiistanalainen.
Talous

Sevastopol on taloudeltaan pienin Ukrainan 27:stä ylemmän tason hallinnollisesta alueesta. Vuonna 2011 kaupunkipiirin osuus oli 0,7 prosenttia maan BKT:stä eli 9,359 miljardia Ukrainan hryvniaa (UAH) tai vuoden lopun virallisella vaihtokurssilla 908,8 miljoonaa euroa. Jokaista asukasta kohti kansantuotetta syntyi Sevastopolissa vuonna 2011 yhteensä 24 564 UAH eli 2 385 euroa. Tämä oli 86 prosenttia Ukrainan keskiarvosta. Vuonna 2013 keskimääräinen kuukausipalkka kaupungissa oli 3 114 UAH tai 282 euroa, mikä oli alle Ukrainan keskiarvon.
Liikenne

Sevastopoliin johtaa Simferopolista kaksi valtatieyhteyttä: M26 ja etelärannikon Jaltan kautta kiertävä M18. Kaupunki on Ukrainan päärataverkon erään radan matkustajaliikenteen pääteasema. Sevastopolin rautatieasemalle saapuu junia säännöllisesti niin Kiovasta, Pietarista kuin Moskovastakin.
Sevastopolin kaupungin pohjoispuolella on Sevastopol-Belbekin lentoasema (UKFB), joka on hyväksytty kansainväliseen lentoliikenteeseen. Kesäkausina se palvelee matkailijoita ja esimerkiksi Dniproavia lentää sinne Kiova-Borispolista.
Sevastopol on tärkeä satamapaikka ja sinne liikennöidään meriteitse rahti- ja matkustajaliikenteen aluksin.
Hallinto > Aluejako

Ukrainan tilastokeskuksen arvion mukaan Sevastopolin kaupunkipiirin (ukr. Севастопольська міська рада) asukasluku oli vuoden 2014 alussa 383 900. Kaupunkipiirin asukkaista kaupunkilaisia oli 360 000 ja maaseutuväkeä 23 900. Sevastopolin kaupunkipiirin pinta-ala on 864 neliökilometriä.
Sevastopolin kaupunkipiiri sisältää kaksi kaupunkia (Sevastopol ja Inkerman) ja neljä kaupunginosaa (piiriä). Kaupunkipiirin Leninin ja Gagarinin piirit muodostavat Sevastopolin kaupunkikeskustan. Nahimovin piiri (pohjoisosa) ja Balaklava (kaakossa) sisältävät Sevastopolin laitakaupungin. Balaklavan aiemmin itsenäinen kaupunki muodostaa Sevastopolin eteläisen osan ja on osa Balaklavan piiriä. Sevastopolin kaupungin (vuonna 2013: 342 580 as.) lisäksi kaupunkiasukkaita on Inkermanin kaupungissa (11 985 as.) ja Nakimovin piirin Katšan kaupunkityyppisessä taajamassa (5 137 as.).
Hallinto > Venäjän laivastotukikohta ja Ukrainan asevoimien yksikköjä

Ukrainan ja Venäjän itsenäistyttyä Sevastopolista ja laivastotukikohdasta käytiin pitkällinen poliittinen keskustelu maiden välillä. Venäjä kieltäytyi aluksi luovuttamasta kaupunkia Ukrainalle, koska se ei ollut tukikohtaluonteensa vuoksi ollut koskaan varsinaisesti Ukrainan SNT:n osa. Vuonna 1997 Sevastopol kuitenkin luovutettiin Ukrainalle ja laivastotukikohta vuokrattiin Venäjälle vuoteen 2017 asti. Vuonna 2010 vuokrasopimusta jatkettiin Harkovan sopimuksella. Uusi sopimuskausi jatkoi vuokra-aikaa 25 vuodella vuoteen 2042 saakka. Tukikohta-alueeseen kytkeytyy Venäjän laivaston Katšan lentotukikohta (ven. Кача, 44.7805°N, 33.57301°E).
Sevastopolin lentoasema (Belbek) toimii kesäisen siviililiikenteen ohella Ukrainan ilmavoimien nopean toiminnan yksikön, 204. taktisen lentoprikaatin lentotukikohtana.lähde? Ukrainan laivaston päämaja sijaitsee Sevastopolissa ja useat Ukrainan laivaston aluksista pitävät kaupunkia kotisatamanaan.
Sevastopol-Belpekin lentoaseman matkustajaterminaali.
Ukrainan Mig-29 hävittäjiä Sevastopol-Belbekin lentoasemalla.
Ukrainan laivaston ainoa sukellusvene, jonka kotisatama on Sevastopol.
Turisteja kuljettava loistoristeilijä Sevastopolissa.
Naltšik

| Naltšik Нальчик |
| --- | --- |
 Ikuisesti yhdessä Venäjän kanssa -monumentti
 lippu:  vaakuna
 Kabardi-Balkarian tasavalta Venäjän federaatiossa, alla kaupungin sijainti tasavallassa
 Naltšik
 Koordinaatit: 43.485°N, 43.607°E 
Valtio:  Venäjä
Subjekti:  Kabardi-Balkarian tasavalta
Pinta-ala:  
 – Kokonaispinta-ala:  133 km²
Korkeus:  500 m
Väkiluku (2010)  ():  240 203
Aikavyöhyke:  UTC+3 (MSK)
 
 na.adm-kbr.ru 
Infobox OKVirheellinen NIMI-arvo: 
Naltšik satelliittikuvassa
Naltšik (ven. На́льчик) on Kabardi-Balkarian tasavallan pääkaupunki Pohjois-Kaukasiassa Venäjällä.  Kaupunki on saanut nimensä kaupungin läpi virtaavasta Naltšik-joesta. Sana  tarkoittaa kabardin ja balkaarin kielissä ”pientä hevosenkenkää”.  Kaupungin pinta-ala on 133 km². Kaupungin asukasluku oli vuoden 2010 väestönlaskennassa  240 203 ja kaupunkipiirikunnan 266 033, jossa luvussa myös varsinaista kaupunkia ympäröivien kylien asukkaat ovat mukana.
Historia

Eri lähteet ovat hieman eri mieltä kaupungin perustamisajankohdasta. Vuonna 1743 myöhemmän kaupungin paikalla oli jo toimintaa. Vuodesta 1808 lähtien se oli paikallisen hallinnon ja poliittisen toiminnan keskus ja prinssin asuinpaikka. Venäläinen historiankirjoitus katsoo perustamisajankohdaksi usein vuoden 1817, jolloin paikkakunnalle rakennettiin venäläislinnoitus. Vuonna 1921 siitä tuli kaupunki, ja samalla Kabardian autonomisen alueen pääkaupunki. Vuonna 1922 siitä tuli Kabardi-Balkarian autonomisen alueen ja 1936 Kabardi-Balkarian autonomisen sosialistisen neuvostotasavallan pääkaupunki. Toisessa maailmansodassa kaupunki oli Saksan hallussa 28. lokakuuta 1942 – 3. tammikuuta 1943. Kaupunki kärsi sodassa suuria vaurioita.
13. lokakuuta 2005 kaupunkiin tunkeutui 150–200 aseistetun miehen joukko, joka hyökkäsi poliisiasemille, turvallisuuspalvelun toimistoon ja muihin hallintorakennuksiin sekä pyrki valtaamaan kaupungin lentokentän. Kymmeniä ihmisiä sai surmansa taisteluissa. Venäjän presidentti Vladimir Putin määräsi kaupungin saarrettavaksi, jotta hyökkääjät eivät pääsisi pakoon.
Tšetšeenikapinallisten Kavkaz-Center-internet-sivustolla hyökkäyksen tekijäksi nimettiin kapinallisten "Kaukasian rintama" ja paikallinen islamistinen ryhmittymä Jarmukin.
Asukasluvun kehitys

| Vuosi | Asukasluku |
| --- | --- |
1931: 20 939
1962: 102 000
2002: 274 974
2010: 240 203
Talous

Naltšik on Kabardi-Balkarian merkittävin teollisuuskeskus. Siellä on metalli-, valaistus-, rakennusaine-, elintarvike-, puunjalostus-, tekstiili- ja koneenrakennusteollisuutta. Se on myös huomattava kylpylä- ja parantolakaupunki. Kaupungin rautatieasemalle johtaa 41 kilometrin pistorata Kotljaverskajan (Maiski) asemalta ja siellä on lentoasema.
Koulutus

Naltšikissa toimii Kabardi-Balkarian valtionyliopisto (perustettu 1957), Kabardi-Balkarian talousinstituutti, Pohjois-Kaukasuksen taideinstituutti ja Kabardi-Balkarian valtion maatalousakatemia.
Urheilu

Kaupungin jalkapallojoukkue Spartak on pelannut Venäjän pääsarjassa vuodesta 2006 lähtien.
Aiheesta muualla

Kuvia tai muita tiedostoja aiheesta Naltšik Wikimedia Commonsissa
Naltšik2000: Tietoa ja kuvia Naltšikista. narod.ru (venäjäksi)
Kabardi-Balkarian valtionyliopiston sivusto (venäjäksi)
Tietoa Naltšikin lentoasemasta. (venäjäksi)
Vuoden 1998 onnettomuus Naltšikin stadionilla. CNN News (englanniksi)
Pääkaupunki: Naltšik

Baksan | Maiski | Nartkala | Prohladnyi | Terek | Tšegem | Tyrnyauz
Baksan •
Baksan •
Elbrus •
Lesken •
Maiski •
Naltšik •
Prohladnyi •
Prohladnyi •
Terek •
Tšegem •
Tšerek •
Urvan •
Zolskoje
Kabardi-Balkarian lippu
Jaroslavl

| Jaroslavl Ярославль |
| --- | --- |

 lippu:  vaakuna
 Jaroslavlin alue Venäjällä, alla kaupungin sijainti alueella
 Jaroslavl
 Koordinaatit: 57.6263°N, 39.8930°E 
Valtio:  Venäjä
Subjekti:  Jaroslavlin alue
Perustettu:  1010
Pinta-ala:  
 – Kokonaispinta-ala:  205,37 km²
Korkeus:  100 m
Väkiluku (2012):  597 161
 – Väestötiheys:  2 907,7 as./km²
Aikavyöhyke:  UTC+3 (MSK) 
 
 www.city-yar.ru 
Infobox OKVirheellinen NIMI-arvo: 
Jaroslavl (ven. Яросла́вль) on kaupunki Venäjällä 250 kilometriä Moskovasta koilliseen. Kaupungin keskusta, joka on Unescon maailmanperintökohde, sijaitsee Volga- ja Kotorosljokien yhtymäkohdassa. Vuonna 2012 Jaroslavlin asukasluku oli 597 161. Jaroslavlin kaupunki on ollut Jaroslavlin alueen hallinnollinen keskus vuodesta 1936.
Jaroslavl on teollisuuskeskus, jonka merkittävimmät elinkeinot ovat kemian-, koneenrakennus-, öljynjalostus- ja tekstiiliteollisuus. Jaroslavl on myös tärkeä taloudellinen ja kulttuurinen keskus. Kaupungin rautatieasemista merkittävin on Jaroslavlin päärautatieasema.
Historia

Jaroslavl on Venäjän vanhimpia kaupunkeja. Ensimmäiset kirjalliset maininnat siitä ovat vuodelta 1071. Kaupungin perustajana pidetään Kiovan ruhtinas Jaroslav I Viisasta. Vuonna 1010 kaupunki syntyi Volgan rannalle kohtaan, jossa joki yhtyy Kotorosl-jokeen. Jaroslav Viisas nimesi kaupungin itsensä mukaan. Tarkoituksena oli taata Koillis-Venäjän suurimman kaupungin Rostov Velikin turvallisuus uuden linnoitetun kaupungin avulla.
Jaroslavl oli itsenäisen ruhtinaskunnan pääkaupunki 1218–1471, kunnes se joutui Moskovan alaisuuteen. Kaupungin valloittivat vuonna 1238 tataarit, vuonna 1332 Iivana I Kalita ja vuonna 1371 Novgorod. Näistä hyökkäyksistä Jaroslavl toipui kuitenkin nopeasti. Kaupan avautuminen länteen 1500-luvulla toi Volgan ja Moskova-Arkangel kauppareitin risteyskohdassa sijaitsevaan kaupunkiin vaurautta. Jaroslavlin vuonna 1722 perustettu manufaktuuri oli varhaisimpia ja suurimpia tekstiilitehtaita Venäjällä ja 1700-luvun loppuun mennessä kaupungista oli tullut tärkeä teollisuuskeskus.lähde?
Jaroslavl on ollut jo kauan arvostettu kulttuurikeskus. Kaupunkia pidetään hyvänä esimerkkinä Katariina Suuren aikana toimeenpannusta Venäjän keisarikunnan kaupunkisuunnittelun muutoksesta. Jaroslavlin historiallinen osa monine 1600–1700-luvun kirkkoineen on liitetty Unescon maailmanperintökohteisiin. 1700-luvulla perustettiin Spaso-Preobraženski-luostarissa Koillis-Venäjän ensimmäinen oppilaitos, jossa oli kattava kreikankielisten ja muinaisitäslaavinkielisten kirjojen kokoelmaselvennä. Jaroslavliin perustettiin Venäjän ensimmäinen ammattiteatteri vuonna 1750 ja vuonna 1786 siellä alettiin julkaista maan ensimmäistä maaseutusanomalehteä.
Kulttuuri ja urheilu

Jaroslavl on yksi Venäjän kultaisen renkaan matkailukaupunkeja.lähde?
Jaroslavlilaisen jääkiekkoseuran Lokomotiv Jaroslavl lähes koko joukkue kuoli vuoden 2011 lento-onnettomuudessa. Jaroslavlissa on toinenkin jalkapalloseura FK Šinnik Jaroslavl.lähde?
Ystävyyskaupungit

Jaroslavlin ystävyyskaupunkeja ovat:
Burlington, Vermont, Yhdysvallat
Coimbra, Portugali
Exeter, Britannia
Hanau, Hessen, Saksa
Kassel, Hessen, Saksa
Poitiers, Ranska
Kuvia

Jaroslavlin alueen hallintorakennus.
Teatteritalo (Volkov).
Jaroslavlin päärautatieasema (Jaroslavl Glavnyi).
Jokiliikenteen satama ("jokiasema").
Jaroslavlin planetaario.
Koristeellinen sisäänkäynti Johannes Kastajan katedraalin pääkirkkoon (1671-1687).
Johannes Kastajan "tiilibarokkia" edustava katedraali (1671-1687) Jaroslavlissa. Kirkko on osa historiallisen Jaroslavlin maailmanperintökohdetta.
Jaroslavlin Johannes Kastajan katedraali on kuva-aiheena tuhannen ruplan setelissä.